Έστειλα σε όλους τη φωτογραφία του αυτοκινήτου του Ρόμπερτ.
Επίσης, θα βγει και ένα μαύρο Porsche Cayenne.
Και θα βγει και ένα πράσινο Mercedes.
Θα πάμε με όποιο πετύχουμε πρώτο.
Δεν πιστεύαμε ποτέ ότι θα μπορούσαμε να το κάνουμε αυτό.
Όταν έρθει κάποιος, θα ξέρετε προς τα πού θα πάει.
Θα πρέπει να τρέξετε.
Θέλω ο Ρόμπερτ να ξέρει ότι μπορώ να τον βρω.
ΡΟΜΠΕΡΤ ΣΙΝ
Θέλω να φοβηθεί. Θέλω να αγχωθεί.
Θέλω να ξέρει ότι δεν είμαι το ίδιο άτομο.
Δεν θέλω να σκεφτεί
"Είναι ακόμα εκείνο το αδύναμο, υποτακτικό, υπάκουο, φοβισμένο άτομο".
Θέλω να ξέρει ότι, ακόμα κι αν είναι το τελευταίο πράγμα που κάνω, θα το κάνω.
ΜΑΜΑ (3) ΜΠΑΜΠΑΣ
ΜΑΣ ΛΕΙΠΕΙΣ!
ΧΟΡΕΥΟΝΤΑΣ ΓΙΑ ΤΟΝ ΔΙΑΒΟΛΟ: Η ΑΙΡΕΣΗ ΤΟΥ TIKTOK
ΜΕΡΟΣ 3: Ο,ΤΙ ΣΠΕΙΡΕΙΣ ΘΑ ΘΕΡΙΣΕΙΣ
Η Πρισίλα μού είπε "Θέλω να κάνω αγωγή στον Ρόμπερτ".
Η αρχική μου απάντηση ήταν "Μη βιάζεσαι,
γιατί δεν έχεις ιδέα τι σημαίνει να κάνεις αγωγή σε κάποιον".
Είναι δύσκολο να κινηθείς νομικά εναντίον αιρέσεων,
γιατί δεν είναι παράνομο να διευθύνεις ή να είσαι μέλος μιας αίρεσης.
Μπορείς να κινηθείς νομικά εναντίον ενός αρχηγού αίρεσης
εφόσον διαπράττει εγκλήματα εντός της αίρεσής του.
Πρέπει να βρεις κάποιου είδους οικονομικό παράπτωμα,
γιατί η πράξη
του ελέγχου της καθημερινής ζωής κάποιου δεν είναι έγκλημα.
Η Πρισίλα μού έδειξε τα στοιχεία που είχε.
Κίνηση λογαριασμών, επιταγές.
Αποφασίσαμε να μοιραστούμε την εμπειρία μας
με τους χορευτές, επειδή βίωσαν παρόμοια πράγματα.
- Έχεις την ανάλυση λογαριασμού; - Ναι!
- Ναι; Μπορείς να την ανοίξεις; - Τα έχω όλα.
Έτσι κάνει πάντα η Σεκάινα.
Σου δίνουν, ας πούμε, 100.000 δολάρια.
Τα βάζουν στον λογαριασμό σου.
Μετά, τραβάνε λεφτά από εκεί και λένε
"Τώρα θα δωρίσεις αυτά τα λεφτά στην Εκκλησία Σεκάινα".
Έτσι, αν λένε ότι σε πλήρωσαν 102.000,
ο στόχος μου είναι να βρω πόσα από αυτά τα έδωσες στη Σεκάινα,
πόσα από αυτά τα έδωσες για νοίκι στη Σεκάινα,
πόσα από αυτά τα έδωσες στη Χάνα, στον Αϊζέια, και τα λοιπά.
- Έδωσα όλα μου τα λεφτά, βασικά. - Εντάξει.
Έπρεπε να πληρώσω τον Ρέινο ή τον Αϊζέια για υπηρεσίες φωτογράφισης,
μετά, έπρεπε να πληρώσω το νοίκι,
20% αμοιβή διαχείρισης, που έπρεπε να δώσουμε στη 7M.
Μετά, δίνεις 10% επί τρία,
προσφορά, δωρεές και στον Άνθρωπο του Θεού.
Το 30% στην εκκλησία;
Κάποιες φορές, παραπάνω.
Ενίοτε έδινα το 50% του εισοδήματός μου.
Εντάξει.
Συνολικά, δίνεις ένα 60 με 70%.
Αυτά είναι προ φόρων.
Το κάνουν να φαίνεται ότι πληρώνεις διαφορετικούς φορείς,
μα δεν ισχύει.
Όλα πάνε στον Ρόμπερτ.
ΣΥΝΟΛΟ ΕΠΙΤΑΓΩΝ
$98.705,00 ΔΟΛΑΡΙΑ
Ναι.
Πρέπει να το προσθέσουμε στην αγωγή.
Ήρθαμε σε επαφή με την Πρισίλα.
Ήρθε εδώ. Καθόμασταν σε αυτόν τον καναπέ.
Καθίσαμε και την ακούγαμε να μιλάει για όλα αυτά για δυόμισι ώρες
και να κλαίει.
Όταν είπε την ιστορία της, λύγισα.
Εξοργίστηκα τόσο, που ήθελα να τους βλάψω.
Ήθελα να... Είπα "Δεν ξέρουν με ποιον τα έβαλαν, ρε φίλε".
Ήταν η πρώτη φορά που τα ακούγαμε όλα αυτά.
Και λέγαμε
"Πώς γίνεται να ήμασταν μια μικρή ομάδα σε μια μικρή εκκλησία,
και να μην είχαμε ιδέα ότι συνέβαινε αυτό;"
Έστω το θέμα με τα λεφτά.
Είπα "Εντάξει. Τώρα τα κατάλαβα όλα".
Μας είπε ότι είχε έναν δικηγόρο.
Ήθελε να του κάνει αγωγή
και θα μπορούσαμε να συμμετέχουμε.
Ξέραμε ότι θα ήταν μακρά διαδικασία. Θα έπαιρνε χρόνια.
Οπωσδήποτε θέλω να συμμετέχω στην υπόθεση.
Θα το κάνει και σε άλλους.
Δεν θα νικήσει αυτός.
Ο Ρόμπερτ μάς μήνυσε.
Όταν έμαθε ότι θα του κάναμε αγωγή, με μήνυσε πρώτος.
Εξοργίστηκα.
ΣΥΝΩΜΟΣΙΑ ΓΙΑ ΔΙΑΠΡΑΞΗ ΔΥΣΦΗΜΗΣΗΣ
Η νομική διαδικασία είναι απρόσωπη.
Αλλά για μένα, είναι προσωπική υπόθεση.
Αν ο Ρόμπερτ καθόταν μπροστά μου, όπως εσύ τώρα,
θα τον κοιτούσα και θα έλεγα "Θα σε νικήσω".
Αν ρωτούσες τι σημαίνει "δικαιοσύνη" για μένα...
ΡΟΜΠΕΡΤ ΙΣΡΑΕΛ ΣΙΝ
Θέλω ο Ρόμπερτ να χάσει κάθε δολάριο που έχει.
Να μείνει απένταρος.
Γιατί μόνο αυτό τον νοιάζει.
Αν εμφανιστεί ο Ντέιβιντ, δώσ' το.
Εντάξει.
- Ρόμπερτ και Αϊζέια. - Ο Ντέιβιντ.
Αν κάποιος σου κάνει αγωγή, πρέπει να σου επιδοθούν τα χαρτιά.
Μπορείς να προσλάβεις μια εταιρεία
που θα τον βρει και θα του τα επιδώσει,
αλλά αυτό ίσως πάρει μήνες.
Είναι η αγωγή μου.
Θα τον βρω εγώ.
Δεν θα το αναθέσω σε άλλους.
Η Μέλανι κι εγώ δεν μπορούσαμε να τα επιδώσουμε,
γιατί συμμετέχουμε στην αγωγή.
Έτσι, θα μας βοηθούσαν οι φίλες της Μέλανι.
Λέτε το όνομα. Το αφήνετε. Δεν χρειάζεται να το πάρουν.
- Λέω το όνομά τους και το πετάω; - Ναι.
- Λοιπόν. Πάμε. - Εντάξει.
ΕΚΚΛΗΣΙΑ ΣΕΚΑΪΝΑ ΛΟΣ ΑΝΤΖΕΛΕΣ
Θεέ μου, θα συμβεί σε 30 λεπτά.
Απίστευτο.
Μέλανι,
ο κώλος του αμαξιού σου βγάζει μάτι.
Φαίνεσαι από δω.
Μπορεί να σε δουν πριν προλάβεις να ακολουθήσεις κάποιον.
Θα το πάω πιο δεξιά.
Εντάξει.
Είναι εντάξει τώρα;
Όχι, αλλά θα της πω ότι είναι.
Ναι, εντάξει είναι.
Θα σας ενημερώσω όλους την πρώτη φορά που θα ανοίξει η πύλη,
για να βάλετε όλοι μπρος τα αμάξια και να είστε έτοιμοι.
ΡΟΜΠΕΡΤ ΣΙΝ
Νιώθω παράξενα που έρχομαι σε ένα μέρος που ήταν το σπίτι μου.
Πραγματικά, το ένιωθα σπίτι μου. Νόμιζα ότι θα έμενα εδώ για πάντα.
Ότι θα ήμουν σ' εκείνο το δωμάτιο εκείνου του σπιτιού
μέχρι να έρθει ο Χριστός.
Θα ήμουν σ' εκείνο το δωμάτιο όλη μου τη ζωή.
Βγαίνει ο Ρόμπερτ!
Ελήφθη.
Η μάσκα μου.
Θεέ μου. Η καρδιά μου θα σπάσει.
Γαμώτο. Έστριψε δεξιά. Χάτι, ανάλαβε.
Ο Ρόμπερτ έστριψε δεξιά! Χάτι!
Ναι. Ελήφθη.
Κριστίν, πού 'σαι;
Έφυγε με κόκκινο. Προσπαθώ να τον προλάβω.
Νομίζω ότι τον βλέπω.
Πάρκαρε σε ένα κορεάτικο εστιατόριο.
Να τοι.
Εντάξει, μπαίνουν όλοι μέσα.
Εντάξει.
Γαμώτο.
Πού είναι ο Ρόμπερτ;
- Ρόμπερτ Σιν, σας επιδόθηκε κλήση. - Εντάξει.
Μάθιου Σιν, σας επιδόθηκε κλήση.
- Είστε ο Αϊζέια; - Όχι.
Κι εσείς θα πάρετε.
Καλή σας μέρα.
- Σκίσαμε στην πρώτη μας επίδοση! - Ήταν τέλειο.
Είστε φοβερή ομάδα. Μας βοηθήσατε πολύ.
Τα καταφέραμε.
- Είμαι μέσα αν ξαναχρειαστεί. - Θες να το ξανακάνουμε;
- Ναι. - Ναι.
- Λευκός σε αποστολή! - Να επιδώσουμε στις γυναίκες τώρα.
Είναι περίεργο.
Τους λυπάμαι.
Δεν ξέρω.
Τόσα χρόνια προσπαθούσα να τους προστατεύσω.
Η δουλειά μου ήταν να τους προστατεύω.
Αφιέρωσα τη ζωή μου σε αυτό.
Δεν νιώθω άσχημα για την αγωγή. Ζητάω δικαιοσύνη.
Μα είναι το ανθρώπινο κομμάτι.
Απλώς εύχεσαι να μην ήταν έτσι.
Όσους κινούνται νομικά κατά του Ρόμπερτ Σιν
τους περιμένει μακρά δικαστική μάχη.
Μακάρι να μπορούσα να πω ότι θα καταρριφθούν σχετικά σύντομα.
Μα η ιστορία έχει δείξει ότι αυτή η ομάδα δύσκολα πλήττεται.
ΑΝΩΤΕΡΟ ΔΙΚΑΣΤΗΡΙΟ ΚΑΛΙΦΟΡΝΙΑΣ
Άλλο ένα άτομο είχε προσπαθήσει να μηνύσει τον Ρόμπερτ και έχασε.
Το 2009, τον πάστορα Σιν μήνυσε πρώην μέλος της Σεκάινα, η Λίντια Τσανγκ.
Ισχυρίστηκε ότι την έκλεψε, της έκανε πλύση εγκεφάλου
και την ξέκοψε από την οικογένειά της.
Κάτι μου θυμίζει αυτό.
Ο δικαστής είπε ότι φάνηκε ότι υπήρξε ψυχολογική χειραγώγηση,
αλλά είπε "Δεν μπορώ να κάνω τίποτα.
Οι θρησκευτικές οργανώσεις προστατεύονται από την Πρώτη Τροπολογία".
ΕΠΙΦΥΛΑΣΣΟΜΑΙ ΝΑ ΥΠΟΣΤΗΡΙΞΩ ΟΤΙ ΥΠΗΡΞΕ ΑΘΕΜΙΤΗ ΕΠΙΡΡΟΗ
Ώριμοι ενήλικες αποφασίζουν να μπουν σε μια ομάδα
και να ενστερνιστούν την ιδεολογία της.
Το αν αυτή η ομάδα έχει αυξανόμενο έλεγχο
στη ζωή και στο μυαλό τους δεν αποτελεί νομικό ζήτημα.
Ψυχολογική χειραγώγηση, εξαναγκασμός, εκβιασμός...
Αυτή η αγωγή είναι ένα βήμα προς τη σωστή κατεύθυνση,
αλλά νομίζω ότι πρέπει να γίνουν περισσότερα.
Η αδερφή μου θα γυρίσει πίσω μόνο όταν ο Ρόμπερτ μπει στη φυλακή.
Μια αγωγή δεν εμποδίζει τον Ρόμπερτ να κάνει αυτό που έκανε.
Πρέπει η υπόθεση να είναι ποινική για να εκτίσει ποινή φυλάκισης.
Τι χρειάζεται η αστυνομία από εμάς για να γίνει η υπόθεση ποινική;
Θα πρέπει να πείσεις όλα τα θύματα,
όλα τα άλλα παιδιά που φεύγουν, να έρθουν μαζί σου στο τμήμα,
να πουν "Θα καταγγείλω σεξουαλική κακοποίηση",
όπου θα κατονομάσουν τον ύποπτο.
"Ο Ρόμπερτ μού έκανε αυτό, αυτό κι αυτό".
Επίσης, να πούνε "Ξέρω ότι υπάρχουν κι άλλα θύματα εκεί, που δεν μπορούν
να μιλήσουν για λογαριασμό τους".
Καλό.
Όλοι όσοι ξέρετε πρέπει να κάνουν καταγγελία.
Σεξουαλικός εξαναγκασμός, βιασμός, η παραμικρή λεπτομέρεια.
Ξέρουμε γυναίκες που έχουν τέτοια βιώματα με τον Ρόμπερτ.
Πρέπει να επικοινωνήσουμε μαζί τους
και να δούμε αν είναι πρόθυμες να κάνουν καταγγελία στην αστυνομία.
Θέλουμε να ανοίξουν ποινική υπόθεση εναντίον του.
Και χρειαζόμαστε άτομα που να μπορούν να καταγγείλουν προσωπικές τους εμπειρίες.
Ναι.
ΑΝΩΝΥΜΗ ΠΡΩΗΝ ΜΕΛΟΣ ΤΗΣ ΣΕΚΑΪΝΑ
Σίγουρα θέλω να πληρώσει για όσα έκανε.
Αλλά ομολογώ ότι ανησυχώ λίγο μήπως ο Ρόμπερτ κάνει αντίποινα.
- Ναι. - Ναι. Και πάλι...
Και καταλαβαίνουμε απόλυτα ότι είναι δύσκολο να μιλά κανείς γι' αυτό.
Ναι.
Ο τρόπος που το πλάσαραν
ήταν ότι είναι μεγάλη τιμή να περνάει κανείς χρόνο μαζί του.
Ήξερα ότι του έκαναν μασάζ κάποια άτομα που ήταν κοντά του.
Αν σε ρωτούσαν "Μπορείς να..."
Αν του έκανες μασάζ, σκεφτόσουν "Είμαι προνομιούχος".
Οπότε, έκανες αυτό που σου ζητούσαν.
Σκεφτόσουν "Αν υπακούω στον Άνθρωπο του Θεού, υπακούω στον Θεό".
Αλλά όταν πήγα εκεί, αυτός μου έλεγε
"Βγάλε το σουτιέν σου. Βάλε αυτήν την μπλούζα".
Κι έλεγα "Όχι. Δεν χρειάζεται να βγάλω το σουτιέν μου".
- Κατάλαβες; "Καλά είμαι κι έτσι". - Ναι.
Αυτός επέμενε, κι εγώ απλώς αρνιόμουν.
Αλλά...
Ναι, με παραμύθιαζε και με έβαζε να του κάνω μασάζ.
Όταν πήγαινα να του κάνω μασάζ, δεν φορούσε τίποτα.
Κάποιες φορές, ήθελε να του κάνω μασάζ
στα γεννητικά όργανα.
Ναι, οπότε...
Ναι, και όταν φεύγαμε,
μας έλεγαν να μην το συζητήσουμε με κανέναν.
Ούτε καν μεταξύ μας.
Ναι.
Ως Άνθρωπος του Θεού, δεν πίστευα ότι θα έκανε ποτέ
κάτι κακό σ' εμένα ή σε κάποιον άλλο.
Αυτό ήταν. Το είχα δεδομένο.
Αλλά μετά, αφού είδα τις κατηγορίες τόσο πολλές φορές,
συνειδητοποίησα ότι ήμουν σε μια κατάσταση παρόμοια με των άλλων γυναικών.
Ο Ρόμπερτ και κάποιοι χορευτές ήταν στο γυμναστήριο
και με πονούσε πολύ η μέση μου.
Του εξήγησα το πρόβλημά μου.
Πιστεύαμε ότι ως Άνθρωπος του Θεού μπορούσε να θεραπεύει.
Σκέφτηκα ότι θα προσευχόταν για μένα,
μα είπε "Μπορώ να σου κάνω ανάταξη στη μέση".
Δεν βρήκα κάτι κακό σε αυτό. Είπα "Ωραία, εντάξει".
Βγήκαμε έξω και πήραμε θέση.
Δεν ένιωθα σε καμία περίπτωση ότι προσπαθούσε να μου κάνει ανάταξη.
Έμοιαζε σαν να προσπαθούσε να ψηλαφίσει όλο μου το σώμα.
Σκέφτηκα "Είναι κάπως περίεργο αυτό.
Μα αυτός δεν θα έκανε ποτέ κάτι τέτοιο. Μάλλον ήταν μια αμήχανη στιγμή.
Είναι Άνθρωπος του Θεού".
Είμαι γιατρός.
ΗΧΟΓΡΑΦΗΣΕΙΣ ΑΠΟ ΚΗΡΥΓΜΑΤΑ ΤΟΥ ΣΙΝ
Γυμνό σώμα. Ελάτε τώρα.
Είναι σαν...
- Δοξάστε τον Κύριο. - Δόξα σοι, Κύριε.
- Ο Θεός είναι εντάξει με τη γύμνια. - Ναι.
Είδαμε τη Μιράντα και είπα "Μου έλειψες. Πάμε για έναν καφέ".
Όταν πήγα να την αγκαλιάσω, έκλαιγε.
- Άρχισε να κλαίει. - Αλήθεια;
Και έκλαιγα κι εγώ, γιατί είναι φίλη μου.
- Ναι. - Και στεναχωρήθηκα.
Έτσι, έκλαιγα κι εγώ και απομακρυνθήκαμε κλαίγοντας.
Αλλά σκέφτηκα "Μήπως αυτό είναι κάποιο σημάδι;
Έβαλε τα κλάματα γιατί της έλειψα
ή μήπως προσπαθούσε να μου πει κάτι;"
Υπάρχουν άνθρωποι που αγαπώ εκεί πέρα.
Αυτός είναι ένας ακόμα λόγος που είμαι στεναχωρημένη.
Ο λόγος είναι σίγουρα ότι
έχω φίλους που αγαπώ εκεί πέρα.
Σκεφτόμουν
"Αν άλλη μια νεαρή Κάιλι πάει στην εκκλησία,
και αυτός προσπαθήσει να της κάνει τέτοια πράγματα;"
Αν υπερασπιστώ τη θέση μου και τον καταγγείλω, ίσως βοηθήσω
το επόμενο άτομο που θα πάει εκεί, το επόμενο θύμα.
Αν μείνω σιωπηλή επειδή με πονάει να μιλάω γι' αυτό,
τότε δεν βοηθάω κανέναν.
ΑΣΤΥΝΟΜΙΑ
Όταν πήγα να πω την ιστορία,
ξεκίνησα να τα λέω στην υποδοχή.
Είπαν "Πρέπει να πάμε σε ένα γραφείο".
Είπαν "Χρειαζόμαστε λεπτομέρειες.
Πες τα με κάθε λεπτομέρεια".
Μου έκαναν τρελές ερωτήσεις.
Όλα τα μάτια ήταν στραμμένα πάνω μου. Ήταν πολύ άβολο θέμα.
Έφερναν συνεχώς διαφορετικούς αστυνομικούς.
Μου είπαν "Γιατί το καταγγέλλεις τώρα;
Τι άλλες πληροφορίες έχεις;"
Με έκανε να νιώθω ότι έφταιξα σε κάτι,
ενώ ήμουν εγώ το θύμα.
Είναι δύσκολο νοητικά και συναισθηματικά.
Είναι δύσκολο.
Είπε "Η καταγγελία σου έχει υποβληθεί,
μα χρειαζόμαστε περισσότερα για να τον συλλάβουμε.
Φέρε κι άλλες γυναίκες και θα πάω να τον πιάσω".
Δηλαδή πρέπει να πάνε εκεί και να το κάνουν αυτοπροσώπως.
Μας είπαν ότι...
Είναι εξωφρενικό.
Πρέπει να τον καταγγείλουν κι άλλες γυναίκες
ώστε να συλληφθεί για οποιασδήποτε μορφής σεξουαλική κακοποίηση.
Ήταν το πιο εξωφρενικό πράγμα που έχω ακούσει ποτέ.
Μία δεν αρκεί.
Ένα άτομο, μία γυναίκα δεν αρκεί.
Αν βρούμε δύο ή τρεις γυναίκες,
τότε μπορούμε να στοιχειοθετήσουμε μια υπόθεση.
ΑΣΤΥΝΟΜΙΚΟ ΤΜΗΜΑ ΣΑΝΤΑ ΑΝΝΑ
Με ρώτησαν γιατί το κατήγγειλα τώρα.
Είπα "Επειδή συνεχίζει να το κάνει αυτό.
Θέλω να βοηθήσω στην υπόθεση ώστε να προσπαθήσουμε να τον σταματήσουμε.
Να στοιχειοθετηθεί η υπόθεση".
Οπότε, σας ευχαριστώ.
Γιατί δεν πίστευα ποτέ ότι θα μπορούσα να κάνω κάτι.
Οπότε, σας ευχαριστώ, παιδιά.
Δυστυχώς, η διαδικασία είναι ότι αυτό πάει στον εισαγγελέα,
και ο εισαγγελέας θα αποφασίσει αν θα προχωρήσει.
Και ξέρουμε ότι πρέπει να τον καταγγείλουν κι άλλες γυναίκες.
Ναι.
Έχεις φύγει από κει και θα θες να ζήσεις τη ζωή σου
χωρίς να τα επαναφέρεις στο μυαλό σου,
αλλά σκέφτεσαι καθόλου να κάνεις καταγγελία;
Να μοιραστείς κάποια πράγματα που έχεις βιώσει;
Φτάσαμε σε ένα σημείο όπου δεν ξέρουμε τι άλλο να κάνουμε.
Αναγνωρίζω την προσπάθεια των γονιών σου, τη δική σου και άλλων ανθρώπων,
και μου έχουν ζητήσει να κάνω καταγγελία πολλές φορές.
Δεν το έκανα, γιατί δεν είναι κάτι ευχάριστο,
αλλά κυρίως δεν το έκανα επειδή ένιωθα
ότι δεν θα οδηγούσε κάπου, ότι θα ήταν μάταιο.
Πόσες φορές πρέπει να πω στον κόσμο τι πέρασα;
Δεν νιώθω περήφανη.
Να κάθομαι εκεί και δύο τυχαίοι αστυνομικοί, ένας, δύο, τρεις,
όποιος τύχει να 'ναι εκεί, όποιος είναι διαθέσιμος...
"Ναι, ο επόμενος.
Περάστε. Πείτε μου τι σας συνέβη".
Να μπω στη διαδικασία να εκτεθώ ξανά
χωρίς να έχω να κερδίσω κάτι από αυτό;
Γιατί να το κάνω αυτό;
Είναι πιο εύκολο το να το ξεχάσεις.
Ένα, δύο, τρία!
Κόλλα πέντε! Ναι!
ΝΤΕΒΙΝ ΑΝΙΨΙΑ ΤΗΣ ΠΡΙΣΙΛΑ
Ξεκίνησε λέγοντας ότι...
είχε πολλή δουλειά και δεν μπορούσε να με βοηθήσει με την κόρη μου.
Όταν τη στρίμωξα λέγοντας "Δεν καταλαβαίνω",
συνειδητοποίησα γρήγορα ότι για κάποιο λόγο
θέλει να περνάει λιγότερο χρόνο μαζί μας
και ένιωσα ότι
το ότι δεν ήταν εδώ τα τελευταία επτά, οκτώ χρόνια...
Ως αδερφή μου,
περίμενα ότι θα ήθελε να αναπληρώσει τον χαμένο χρόνο,
γιατί αυτό θέλω να κάνω εγώ.
Να αναπληρώσω τον χαμένο χρόνο.
Αλλά μάλλον βλέπουμε αλλιώς τα πράγματα.
Όταν έφυγα από τη Σεκάινα, σου ζήτησα να έρθεις μαζί μου,
και είπες "Όχι, θα μείνω".
Κι αυτό ήταν...
Έχει καταγραφεί στη μνήμη μου ως...
μια στιγμή όπου η καρδιά μου ράγισε πραγματικά.
Επειδή
ήξερα ότι αν σε αφήσω εκεί, θα ήταν άγνωστο το πότε θα σε ξαναέβλεπα.
Μου πήρε καιρό, αλλά αποδέχτηκα το ότι...
πρέπει να προχωρήσω και να χτίσω τη ζωή μου...
και να βάλω τον εαυτό μου σε θέση να μπορώ να σε βοηθήσω
όταν αποφασίσεις να φύγεις.
Έτσι, κάθε φορά που μετακομίζαμε,
επέμενα να έχουμε έναν ξενώνα.
Αλλά όταν έφυγες, έπρεπε να σκεφτώ
"Πώς μπορώ να τη στηρίξω;"
Θυμάμαι τις δυσκολίες που είχα όταν έφυγα
και ξέρω ακριβώς τι περνάς νοητικά, συναισθηματικά.
Θέλω να σε στηρίξω, αλλά δεν ξέρω πώς, αν δεν μου πεις εσύ.
- Χαίρομαι που το συζητάμε, μα... - Χρειάζομαι χώρο.
Κοίτα, το μόνο που ζητάω είναι...
Ζητάς να κάνω κάτι για σένα που δεν μπορώ. Δεν θέλω να θυμώνεις που δεν το κάνω.
Όχι, μα για να έχω μια σχέση μαζί σου, χρειάζομαι μια στοιχειώδη επικοινωνία.
Στοιχειώδη;
Για παράδειγμα, για τα γενέθλια της Ντέβιν,
είπες "Εντάξει, ίσως μπορέσω να σε βοηθήσω στο στήσιμο του πάρτι"
και τελικά ήρθες αργότερα, αφού είχε ξεκινήσει.
Θα ήθελα να μου έλεγες στο πάρτι
"Άργησα γιατί..."
Γιατί πρέπει να πω τον λόγο που άργησα;
Γιατί όσοι άργησαν μου είπαν "Συγγνώμη που άργησα".
Αν αργήσω εγώ κάπου...
Ήταν απλώς ένα πάρτι.
Ναι, αλλά ήταν τα γενέθλια της Ντέβιν.
- Δεν ήταν ένα τυχαίο πάρτι. - Εντάξει, κατάλαβα.
Περιμένεις από μένα να είμαι φυσιολογική.
Να κάνω ό,τι κάνουν οι φίλοι σου.
Δεν είμαι οι φίλοι σου.
Είμαι η δυσλειτουργική αδερφή σου.
Για σένα, είναι λογικό.
"Είναι τα γενέθλια της Ντέβιν. Είναι κόρη μου. Είσαι θεία της".
Για σένα, είναι λογικό.
Έχω ένα δικό μου θέμα, και νομίζεις ότι έχει να κάνει μ' εσένα.
Δεν αφορά εσένα.
"Πώς μπόρεσες; Είναι η κόρη μου". Δεν ξέρω τι σημαίνει αυτό.
Δεν ξέρω τι σημαίνει να νοιάζεσαι για ένα παιδί!
Και μου θυμώνεις;
Κοίτα με, Μέλανι!
Πώς μπορείς να μου φορτώνεις αυτό το βάρος;
Σου τα είπα όλα. Ήθελα να πεθάνω,
και θες να μην αργώ στο πάρτι γενεθλίων της κόρης σου;
Να πω "Συγγνώμη που άργησα;"
Ή θα είμαι εκεί ή θα αυτοκτονήσω. Τι από τα δύο θες να κάνω;
Μακάρι να μπορούσα να κάνω ένα μωρό.
Να μείνω έγκυος.
Λέω στον εαυτό μου "Δεν πειράζει.
Δεν είναι σημαντικό".
Σκέφτομαι συχνά "Τι θα γινόταν αν..."
Θα μπορούσα να είχα τέσσερα παιδιά.
Βλέπω φωτογραφίες μου από όταν ήμουν 20...
και λέω...
"Πέρασαν 20 χρόνια από τότε.
Τι έκανα...
Τι έκανα αυτά τα 20 χρόνια;"
Έχασα τα καλύτερα χρόνια της ζωής μου,
για να απολαύσει ο Ρόμπερτ τα δικά του.
ΙΟΥΝΙΟΣ
Το ότι ήμουν στη Σεκάινα με κατέβαλε ψυχολογικά.
ΟΜΠΡΙ ΦΙΣΕΡ ΠΡΩΗΝ ΜΕΛΟΣ ΤΗΣ ΣΕΚΑΪΝΑ / 7M
Το πάθος μου, η αφοσίωσή μου...
η ώθησή μου γι' αυτό που ήθελα να κάνω...
Έχασα το σθένος μου.
Αν δεν μπορώ να στηρίξω εμένα, πώς θα στηρίξω κάποιον άλλον;
Είμαστε και οι δύο χαμένοι.
Ζήσαμε τραυματικές εμπειρίες.
Αλλά μετά τον χωρισμό, η αλλαγή ήταν τεράστια.
Από εκεί που ήμουν με κάποιον για σχεδόν πέντε χρόνια,
τώρα είμαι μόνη μου.
Νομίζω ότι γι' αυτό άργησα να φύγω από τη Σεκάινα, γιατί
είναι δύσκολο να αφήνεις κάτι που αγαπάς.
Η φιλοδοξία μου, η ορμή μου για τον χορό...
αυτά χάθηκαν.
Δεν θέλω να χορεύω πια.
Τι σκατά έπαθα;
Πήγα εκεί για πνευματική καθοδήγηση,
αλλά όταν έφυγα, η εκκλησία είχε αμαυρωθεί μέσα μου.
Αμαυρώθηκε πολύ άσχημα.
Ήταν πάρα πολύ δύσκολο
να αποδεχτώ το γεγονός ότι
επέτρεψα να μου το κάνουν αυτό.
Αφού έφυγα από τη Σεκάινα,
έκοψα κάθε είδους δεσμό με τη σαβούρα του παρελθόντος.
ΣΕΟΥΛ, ΝΟΤΙΑ ΚΟΡΕΑ
Αλλά έπρεπε να το αντιμετωπίσω.
Για να επουλωθεί το τραύμα.
Ναι;
- Γεια. - Τζουνγκ-μιν, εσύ είσαι;
Ναι, μπαμπά. Εγώ είμαι.
Τι κάνεις;
Καλά. Εσύ;
Αν μιλήσω με τον μπαμπά μου, θα μπορέσω να το καταλάβω.
Βγήκες πέρυσι;
Τι εννοείς;
- Μπήκες κάπου και μετά βγήκες. - Έφυγα πέρσι.
Νόμιζα ότι ήταν εκκλησία, μα τελικά ήταν αίρεση.
Σε έπαιρνα τηλέφωνο για πολλά χρόνια.
Το ξέρω.
Είσαι κόρη μου. Δεν υπάρχει αποδοχή ή μη αποδοχή.
Δεν θα αποκαλούσα τον εαυτό μου "κόρη σου".
Για να είμαι ειλικρινής.
"Κόρη σου" λες κάποια που τη μεγάλωσες.
Δεν λέω ότι δεν είχε ευθύνη και η μαμά.
Αν δεν μας είχατε εγκαταλείψει και οι δύο, δεν θα είχαμε καταλήξει εκεί.
Οπότε, εσύ έφταιγες.
Ελπίζω πραγματικά βαθιά στην ψυχή σου να νιώθεις ντροπή για ό,τι έκανες.
Ντρέπομαι.
Δεν φαίνεται.
Γιατί εγώ, αφού έφυγα από την αίρεση, ένιωθα μεγάλη ντροπή για τον εαυτό μου.
Τι; Είμαι διανοητικά ανεπαρκής;
Δεν είμαι ηλίθια.
Είμαι έξυπνος και υπεύθυνος άνθρωπος.
Είμαι σωστός άνθρωπος από πολλές απόψεις.
Πώς μπόρεσα να μείνω σε ένα μέρος
με έναν απαίσιο άνθρωπο, νομίζοντας ότι έχει μέσα του τον Θεό;
- Πόσο έμεινες εκεί; - Είκοσι τρία χρόνια.
- Τι; - Είκοσι τρία χρόνια.
- Όταν το σκέφτομαι... - Ήσουν εκεί 23 χρόνια;
Ναι.
Όταν το σκέφτομαι...
- Νόμιζα ότι ήσουν πέντε χρόνια. - Όχι.
Όταν το σκέφτομαι... Άκου αυτά που σου λέω.
Όταν το συνειδητοποίησα, μετάνιωσα πικρά.
Ντρεπόμουν για τον εαυτό μου.
Και δεν ήθελα να συγχωρήσω τον εαυτό μου, σε τέτοιο βαθμό ώστε ήθελα να πεθάνω.
Μα είμαι ζωντανή. Θα προχωρήσω και θα αφήσω πίσω το παρελθόν.
Αλλά το ότι προχώρησα
δεν σημαίνει ότι δεν έφταιγες.
- Δεν νομίζεις; - Ο λόγος που...
- Σκέψου το. - Το ξέρω, μα ο λόγος...
Μη μ' αγγίζεις.
Με τους γονείς μου, ήμουν το παιδί.
Είχαν εξουσία πάνω μας.
Γι' αυτό μας φέρονταν άσχημα.
Μετά, ήμουν στη Σεκάινα,
όπου υπήρχε ένα τεράστιο χάσμα ιεραρχίας και εξουσίας.
Και τώρα, για πρώτη φορά στη ζωή μου, λέω
"Όχι, είμαι ενήλικη.
Και σκέφτομαι ως ενήλικη
και κρίνω τους ανθρώπους ως ενήλικες,
όχι ως παιδί απέναντι σε έναν ενήλικα".
Είναι σαν να πήρα πίσω τη δύναμή μου.
Τον λένε Ρόμπερτ Σιν. Είναι πάστορας σε μια εκκλησία.
Ήρθα να προσθέσω την καταγγελία μου ως...
- Θύμα εγκλήματος; - Ναι, για να πω...
Τι είδους έγκλημα;
Στην περίπτωσή μου, αν σας πω την ιστορία μου,
θα το έλεγε κανείς "βιασμό", εξακολουθητικά για χρόνια.
Ξυλοδαρμό.
Θέλω ο Ρόμπερτ να μην μπορέσει να το ξανακάνει αυτό ποτέ.
Αυτό το επίπεδο δικαιοσύνης ζητάω.
Και ξέρω ότι ο Θεός θα αποδώσει δικαιοσύνη.
ΑΥΓΟΥΣΤΟΣ
Είμαι ντίβα! Είμαι...
Γοφός, ξανά γοφός. Ναι, και μετά δείξτε μου...
Ακόμα και τώρα με πιάνουν κλάματα,
αλλά συνειδητοποιώ επίσης
ότι πρέπει να μπω στον δρόμο της επούλωσης.
Άρχισα να δουλεύω σε μια σχολή παραστατικών τεχνών.
Τα παιδιά ήθελαν περισσότερα.
Ήθελαν να εξελιχθούν στον χορό.
Μ' αρέσει να φτιάχνω έναν ασφαλή χώρο για τους χορευτές για να εκτονώνονται.
Κατάλαβα ότι η προσκόλληση βλάπτει την υγεία μου.
"Ό,τι έγινε έγινε. Τι θα κάνω τώρα;"
Είπα "Ας αρχίσω πάλι να το αγαπάω".
ΟΚΤΩΒΡΙΟΣ
Δουλεύεις πολύ με τον εαυτό σου.
Προσπαθείς να καταλάβεις τι θέλεις από τη ζωή,
τι πρέπει να κάνεις.
Χόρνετ, πήγαινε μπροστά από τον Μπιστ.
Προσπαθώ να κάνω όσα ξέρω ότι μπορώ να κάνω,
και ξέρω ότι τα κάνω καλά.
Πέντε, έξι, εφτά, οκτώ!
Περιμέναμε πολύ καιρό.
Ελπίζουμε ότι ο Ρόμπερτ θα συλληφθεί σύντομα.
Έχει να έρθει εδώ
δύο χρόνια, που για εμάς είναι πολύ μεγάλο διάστημα.
Βλέπω την ντουλάπα και τα παλιά ρούχα της
που είχε αφήσει εδώ...
Δεν ξέρω. Είναι άθικτα.
Σαν να μην υπάρχει ζωή εδώ μέσα.
Εδώ και κάμποσο καιρό.
Οπότε, μου φαίνεται κάπως ανατριχιαστικό.
ΔΕΚΕΜΒΡΙΟΣ
Από την αστυνομία μάς είπαν
ότι έπρεπε κι άλλες γυναίκες να πουν τις ιστορίες τους,
και ότι τότε θα μπορούσαν να συλλάβουν τον Ρόμπερτ αμέσως.
Αλλά ο Ρόμπερτ ακόμα δεν έχει συλληφθεί.
Πήγα εκεί πολλές φορές.
Δύο ή τρεις φορές μέχρι στιγμής.
Ήταν απαραίτητο να μαζευτούν πολλά ώστε να ξεκινήσει η έρευνα.
Είναι δύσκολο να καταδικαστεί κανείς για σεξουαλικό έγκλημα, γιατί...
είναι ο λόγος ενός ενάντια στον λόγο του άλλου.
Αν προσπαθείς να αποδείξεις ότι κάποιος έκανε κάτι
ενάντια στη θέληση κάποιου,
τότε λες "Τι είναι ο εξαναγκασμός;
Πώς τον ορίζουμε;"
Κοινωνικά, δεν έχουμε βρει τρόπο
να μη μετατρέπεται σε επίθεση προς το θύμα.
Δεν παίρνουμε στα σοβαρά τη σεξουαλική κακοποίηση;
Ή είναι έγκλημα ή δεν είναι.
Ο κόσμος θα το δει και θα το διαβάσει, αλλά θα είναι σιωπή.
Θα είναι ανώφελο.
Γιατί ο Κύριος το είπε. Και έτσι είναι.
- Έτσι είναι! - Ναι!
Κάθε φωνή που υψώνεται για να σε κατηγορήσει θα σιγήσει.
ΝΤΙΤΡΟΪΤ, ΜΙΣΙΓΚΑΝ
- Ναι! - Να το.
ΜΙΡΑΝΤΑ ΣΚΟΠΕΥΩ ΝΑ ΕΡΘΩ ΤΑ ΧΡΙΣΤΟΥΓΕΝΝΑ
ΠΡΟΤΙΜΩ ΝΑ ΚΑΝΩ ΚΑΤΙ ΜΑΖΙ ΣΑΣ
Μ' αρέσει το στολίδι του Μίσιγκαν.
ΚΕΛΙ ΤΕΛΕΙΑ! Ο,ΤΙ ΣΕ ΒΟΛΕΥΕΙ.
Θεέ μου!
Τι είναι;
- Είναι κάτι που ήθελα πάντα; - Ναι.
Μιας και λέμε για τη χιονοθύελλα...
Θα μπορούσαμε να πούμε "Σίγουρα δεν θες να μείνεις εδώ;"
Θα ήταν φανταστικό.
Θα ήθελα να πούμε
"Έλα και ξέχνα τα όλα και ας προσποιηθούμε ότι δεν έχει γίνει τίποτα".
Με νιώθετε; Απλώς να...
Μα δεν κάνουμε και τίποτε άλλο.
Τι εννοείς; Τι θες να πεις;
Προσποιούμαστε ότι δεν συνέβη τίποτα.
Κοίτα...
Ναι, γιατί όποτε ανέφερες κάτι, εκείνη έλεγε
"Δεν θα σας ξαναδώ, αν μιλάς γι' αυτά".
Σωστά.
Πήγε όσο καλά θα μπορούσε, υποθέτω.
Ήρθαν τα Χριστούγεννα, κάναμε παρέα.
Ανταλλάξαμε δώρα.
Ήταν όσο φυσιολογικά γινόταν, γιατί δεν είπαμε τίποτα.
Δεν συζητήσαμε τίποτα.
Αλλά τραβήξαμε φωτογραφία όλοι μαζί με ασορτί πιτζάμες και...
Θεέ μου.
Όλα για το φαίνεσθαι.
Για να τραβήξει βίντεο και να το ποστάρει
και να ικανοποιηθεί το κοινό και ο Ρόμπερτ.
Τα Χριστούγεννα,
θα πάτε, είτε θέλετε είτε όχι.
Αν ξεκόψετε την οικογένεια, μας δημιουργεί πρόβλημα.
Ακριβώς!
Προφανώς, όσα χρόνια είναι εκεί πέρα την ταΐζουν το ίδιο παραμύθι.
Υποβαθμίζει όλα όσα περάσαμε.
Έλεγα "Για έναν χρόνο δεν ακούγαμε καν τη φωνή σου".
Είπε "Κάνεις λες και ένας χρόνος είναι πολύ.
Δεν είναι πολύ".
Όταν το άκουσα αυτό, συγκλονίστηκα, μα μου έδωσε τη σαφήνεια που χρειαζόμουν.
Είχα ανάγκη να μάθω πώς έβλεπε τα πράγματα.
Έχει υποβάλει σε πολύ πόνο ολόκληρη την οικογένειά μου.
Οι γονείς μου παλεύουν αδιάκοπα για εκείνη.
Προσπαθούν απεγνωσμένα να τη βγάλουν από κει.
Ξέρω ότι της έχουν κάνει πλύση εγκεφάλου, ότι δεν είναι εκείνη.
Αλλά όταν σκέφτομαι την ημέρα του γάμου μου...
Αρχικά, σκεφτόμουν ότι όπως και να έχει
θα της ζητούσα να με παντρέψει,
να είναι εκεί μαζί μου, γιατί αυτό ονειρευόμουν πάντα.
Αλλά αυτήν τη στιγμή, δεν μου κάθεται καλά αυτό.
Κι αυτό
με ζορίζει πολύ.
Αλλά μετά σκέφτομαι "Μήπως αργότερα το μετανιώσω;"
Θα το μετανιώσω που η αδερφή μου δεν ήταν στον γάμο μου;
Είναι...
Δεν ξέρω.
Κάθε μέρα αλλάζω γνώμη.
- Γεια. - Πες "Με λένε Μέλανι".
Με λένε Μέλανι.
Ποια είναι αυτή εκεί; Εκείνο το κορίτσι;
- Η Μιράντα. - Η Μιράντα.
Η Μιράντα.
Ο αρραβωνιαστικός μου έχει δει μόνο τον πόνο που μου προκάλεσε η αδερφή μου.
Και λέει συνέχεια
"Αυτήν τη μέρα εστίασε σ' εσένα. Όχι σ' εκείνη.
Πρέπει να 'σαι χαρούμενη".
Και ξέρει
ότι όλη αυτή η κατάσταση με καταβάλλει.
Και δεν θέλει να χρειαστεί να το περάσω αυτό.
Προσπαθούσα να γίνω κάποια άλλη για να ικανοποιήσω τον κόσμο στη Σεκάινα
και τον Ρόμπερτ.
Αν προσπαθείς να χωρέσεις σε ένα καλούπι, θα πάνε όλα στραβά.
Αν δεν προσπαθείς να χωρέσεις σε καλούπι
και είσαι ο εαυτός σου, θα λάμψεις.
Αφού έφυγα από τη Σεκάινα, ανακάλυψα ξανά ποια είμαι,
τι θέλω να κάνω και κατάλαβα ότι αυτό μου είναι γραφτό να κάνω.
Είναι ό,τι καλύτερο έχω κάνει ποτέ.
ΕΙΜΑΙ ΠΟΛΥ ΠΕΡΗΦΑΝΗ ΠΟΥ Η ΟΜΑΔΑ ΜΟΥ ΕΙΝΑΙ ΕΔΩ!
Στην αρχή, έπρεπε να αποστασιοποιηθώ
από όσα έλεγε ο κόσμος,
και να δω ότι η ιστορία μου μόλις ξεκινούσε.
Θα συνεχίσω να προσπαθώ και να κάνω αυτό που μου αρέσει.
Βρήκα την ισορροπία.
Η ισορροπία ήταν να κάνω αυτό που θέλω και ότι αυτός είναι ο σκοπός μου στη Γη.
ΕΙΡΗΝΗ ΣΕ ΟΛΟΥΣ ΒΑΡΣΟΒΙΑ, ΠΟΛΩΝΙΑ
Αν και είμαστε αδερφές,
δημιουργούμε μια σχέση για πρώτη φορά στη ζωή μας,
και είμαι ευγνώμων.
Οπωσδήποτε μου λείπει ακόμα.
Αν φύγει και μου πει
"Είμαι στο τάδε μέρος, πάρε με από δω", θα πάω.
Αλλά η ζωή συνεχίζεται.
Δεν θα επιτρέψω σε κανέναν να με ελέγχει.
Η Μιράντα, ο Τζέιμς κι ο Νικ αρνήθηκαν να σχολιάσουν.
Επικοινωνούν ελάχιστα με την οικογένειά τους
και φτιάχνουν περιεχόμενο σχεδόν αποκλειστικά
με χορευτές που μάλλον συνδέονται με τον Ρόμπερτ.
Να το ανοίξω, μαμά;
Οι Γουίλκινγκ υπέβαλαν καταγγελίες στην αστυνομία
το FBI, την εφορία και τον γενικό εισαγγελέα.
Διατηρούν επαφή με τη Μιράντα και τον Τζέιμς,
κατανοώντας ότι δεν πρέπει να αναφέρουν τον Ρόμπερτ ή τη Σεκάινα.
Θα τους φέρουμε πίσω, έτσι; Θα τα καταφέρουμε.
Οι Ρεϊάνο συνταξιοδοτήθηκαν για να εστιάσουν στον Νικ.
Η επαφή τους με τον Νικ παραμένει περιορισμένη.
Πιστεύουν ότι τα μηνύματα που στέλνει τα γράφει άλλο μέλος της εκκλησίας.
Ο Νικ ζήτησε από τη μαμά του να μην του στέλνει φωτογραφίες.
Η Πρισίλα έφυγε από το Λος Άντζελες για να εστιάσει στην επούλωση των πληγών.
Επικεντρώνεται στην αγωγή της
κατά του Ρόμπερτ και άλλων μελών της Σεκάινα.
Ο Ρόμπερτ και η Χάνα Σιν, η 7M και η Σεκάινα
δεν ανταποκρίθηκαν στα αιτήματα για σχολιασμό.
Δεν έχει ασκηθεί ποινική δίωξη στον Σιν.
Αρνήθηκε ότι κακοποίησε οποιαδήποτε σεξουαλικά.
Η αγωγή είναι σε εξέλιξη.
Οι κατηγορούμενοι αρνούνται τις κατηγορίες.
Ο Θεός λέει ότι δεν μπορείς να νικηθείς.
Όποιος μιλάει εναντίον μου έχει άδικο.
Δεν γίνεται να νικηθώ. Τόσο απλά.
- Πείτε "Δεν γίνεται να νικηθώ". - Δεν γίνεται να νικηθώ!
ΑΝ ΕΣΕΙΣ Ή ΚΑΠΟΙΟΣ ΓΝΩΣΤΟΣ ΣΑΣ ΕΧΕΤΕ ΥΠΟΣΤΕΙ ΣΕΞΟΥΑΛΙΚΗ ΒΙΑ,
ΘΑ ΒΡΕΙΤΕ ΠΛΗΡΟΦΟΡΙΕΣ ΚΑΙ ΠΟΡΟΥΣ ΣΤΟ: WWW.WANNATALKABOUTIT.COM
Υποτιτλισμός: Μαρία Κούτσιανου